Man vas oor wapens nie in kluis toegesluit is | Netwerk24
Die Valke het inligting oor die wapens van die man, 'n eienaar van 'n sekerheidsmaatskappy, ontvang.
Met hul aankoms by sy huis het hulle agt verskillende kalibers vuurwapens gevind wat wettig in sy besit is.
"Maar hierdie vuurwapens is egter nie gestoor volgens die Wet op die Beheer van Vuurwapens nie," lui 'n verklaring van die Valke.
Ses gewere en twee 9 mm-pistole is gekonfiskeer. Die man is in hegtenis geneem en hy sal na verwagting binnekort in die landdroshof in Nelspruit verskyn.